УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

ИЗБОРНОМ ВЕЋУ ФИЛОЗОФСКОГ ФАКУЛТЕТА У БЕОГРАДУ

Одлуком Изборног већа Филозофског факултета у Београду од 29. септембра 2016. године изабрани смо за чланове комисије за припрему реферата о кандидатима пријављеним на конкурс за избор у звање ДОЦЕНТ за ужу научну област АРХЕОЛОГИЈА. На конкурс објављен у листу "Послови" од 28. септембра 2016. пријавио се један кандидат – доц. др Дејан Радичевић. Комисија је прегледала документацију коју је кандидат доставио и подноси Изборном већу Филозофског факултета следећи

ИЗВЕШТАЈ:

Дејан Радичевић рођен је у Чачку 3. јула 1970. године. Основне студије археологије на Филозофском факултету у Београду завршио је 1997. године, на Катедри за Средњовековну археологију (тема дипломског рада: “Археолошка налазишта на територији Драгачева од касне антике до турских освајања“). Током 1998. године био је ангажован у статусу истраживача – стипендисте Министарства за науку и технологију Републике Србије, при Археолошком институту у Београду. Након што је својом одлуком напустио ово место, радио је од 1999. до 2002. године као кустос Народног музеја у Чачку. На место асистента – приправника на Одељењу за археологију Филозофског факултета у Београду прелази 2002. године, док магистарски рад на тему „Гробља VII-XV столећа уз десну обалу Дунава између ушћа Велике Мораве и ушћа Тимока“ брани на истом Факултету 2004. године. Те године стиче звање асистента. Своју докторску дисертацију "Археолошка налазишта у Банату X-XIII столећа" одбранио је 2011. године, када је изабран у звање доцента, на Одељењу за археологију Филозофског факултета у Београду.

Учешће у научно-истраживачким пројектима

У периоду од 2003. до 2005. године Дејан Радичевић је учествовао у научно-истраживачком пројекту Филозофског факултета у Београду „Јабланица, Кукавица, Врање и Крајиште од 7. до 11. столећа“, финансираном од стране Министарства науке Републике Србије (ев. бр. 101841), а од 2006. до 2009. године био је учесник у пројекту Филозофског факултета „Некрополе и светилишта домородаца и Словена од Поморја до Подунавља“, финансираном од стране истог министарства (ев. бр. 147034). Током 2010. године учествовао је у научно-истраживачком пројекту Филозофског факултета „Археолошка грађа – основа за проучавање културног континуитета у праисторији и антици на територији Србије“ финансираном од стране истог министарства (ев. бр. 147041).

Од избора у звање доцента (2011-2015) учествовао је у научно-истраживачком пројекту „Друштво, духовно-материјална култура и комуникације у праисторији и раној историји Балкана (ев. бр. 177012), чији је носилац Балканолошки институт САНУ у Београду.

Од 2004. године учествује, а од 2009. године руководи пројектом Филозофског факултета у Београду „Дупљаја - археолошко истраживање средњовековног града и праисторијског налазишта“, подржаном од стране Министарства за културу Републике Србије, Покрајинског секретаријата за културу у Новом Саду и општине Вршац. Од 2004. године учесник је и у пројекту Музеја Војводине и Покрајинског завода за заштиту споменика културе у Новом Саду „Археолошка топографија Баната“, финансираном од стране Министарства културе Републике Србије и Покрајинског секретаријата за културу у Новом Саду.

Руковођење археолошким ископавањима

Током 1999. године Дејан Радичевић је руководио заштитним ископавањима манастира Куманице на Лиму. У периоду 2000-2002. године и 2006. године спроводио је ископавања рановизантијског утврђења на Лишкој Ћави код Гуче, а од 2001. до 2006. године систематска истраживања касноантичке некрополе у порти цркве Успенија Пресвете Богородице у Чачку. Један је од руководилаца ископавања обављених 2003-2004. године на вишеслојном локалитету Доњоварошка (Најева) циглана у Панчеву, као и ископавањима средњовековне цркве са некрополом, обављеним од 2004. до 2006. године у Омољици код Панчева. Од 2004. један је од руководилаца теренских радова на налазишту Град у Дупљаји код банатске Беле Цркве, а од 2009. године руководи археолошким истраживањима средњовековних налазишта Дрење - Стационар и Маџарско брдо, на планини Рудник. Током 2011. године руководио је заштитним ископавањима манастира Грачанице код Ваљева, а током 2013. године, сада у звању доцента, ископавањима локалитет Гробљице у Косијерићу. Од исте године руководи пројектом Филозофског факултета у Београду „Археолошка истраживања локалитета Орловине у малом Зворнику“, финансираном од стране Министарства за културу Републике Србије и општине Мали Зворник.

Чланство у стручним организацијама и редакцијама часописа

Од 1998. године доц. др Радичевић је члан Српског археолошког друштва. Од 2008. године члан је Програмске комисије програма „Археологија“ Истраживачке станице Петница. Од 2013. године члан је Комисије за издавање дозовола за археолошка ископавања и истраживања Министартсва културе и информисања Републике Србије.

У периоду од 2003. до 2005. године био је секретар редакције Гласника Српског археолошког друштва, а у периоду од 2005. до 2007. секретар Српског археолошког друштва. Од 2009. године члан је редакције *Гласника Српског археолошког друштва*. Нажалост, за време његовог чланства у наведеној редакцији Гласник САД је објављивао и нападе написане у неакадемском тону, који су се, поред осталих колега, односили и на поједине покојне, бивше и садашње наставнике и сараднике Филозофског факултета у Београду, па и Одељења за археологију (Гласник САД 28/2012, стр. 313-334). Нико од чланова редакције се од ових неколегијалних поступака није дистанцирао, до данас.

Од исте 2009. године Д. Радичевић је члан редакције *Зборника радова Музеја рудничко-таковског краја* у Горњем Милановцу. Након избора у звање доцента, од 2011. до 2015. године био је председник Средњовековне секције Српског археолошког друштва. Од 2012. члан је редакције часописа *Иницијал* Центра за напредне средњовековне студије у Београду. Од 2013. године члан је редакције часописа *Нова античка Дукља* који издаје ЈП Музеји и галерије Подгорице у Подгорици. Од 2015. године члан редакције часописа *Архаика* који издаје Одељење за археологију Филозофског факултета Универзитета у Београду и часописа *Записи и натписи*, у издању Центра за историјску географију и демографију Филозофског факултета Универзитета у Београду, Народне библиотеке у Крушевцу и Народног музеја у Ваљеву. Од 2015. године уредник је часописа *Гласник Српског археолошког друштва*.

Изложбе

Дејан Радичевић је учествовао у припређивању две изложбе:

* Касноантичка некропола у Чачку, Народни музеј Чачак 2009. године

(са К. Дмитровић) и, након избора у звање доцента,

* Средњовековни Рудник: Археолошка истраживања 2009-20015, Музеј рудничко таковског краја, Горњи Милановац – Галерија САНУ, Београд 2015. године (са А. Цицовић)

Учешће на стручним и научним скуповима

Дејан Радичевић је у више наврата учествовао на стручним и научним скуповима, највећим делом у Србији. На овим скуповима је подносио реферате који се делом тематски преклапају са његовим радовима наведеним у библиографији. Из времена након избора у звање доцента могу се издвојити следећи скупови:

* Medeieval fortifications in Dupljaja and Grebenac, Regional Conference „Research, Preservation and Presentation of Banat Heritage: Current State and Long Term Strategy“, Vršac, Serbia, 17-19. Novembar 2011.
* Aрхеолошка истраживања на Руднику у 2011. години (са А. Цицовић), презентовано на годишњем скупу Српског археолошког друштва у Ваљеву 24-26. маја 2012. године.
* Каноантичка некропола у Чачку (са К. Дмитровић), презентовано на годишњем скупу Српског археолошког друштва у Ваљеву 24-26. маја 2012. године.
* Прилог проучавању средњовековног накита западне Србије с посебним освртом на налазе из Полимља, Међународни научни скуп „Осам векова манастира Милешеве, манастир Милешева 6-8. септембар 2012.
* „Свети цар Константин и хришћанство“. Међународни научни скуп поводом 1700 годишњице Миланског едикта, 31. мај – 2. јун 2013., Ниш.
* Археолошка истраживања налазишта X-XVI века на територији Војводине, презентовано на годишњем скупу Српског археолошког друштва у Новом Саду 30. јуна 2013. године.
* Археолошки подаци о властеоској сахрани у Моравској Србији, презентовано на међународном научном скупу „Власт и моћ – властела Моравске Србије од 1365. до 1402. године“, Крушевац – Велики Шиљеговац – Варварин, 20-22. 09. 2013. Крушевац.
* Археолошка истраживања раносредњовековних насеља на територији Војводине, презентовано на скупу „Од Романа до Словена. Археолошки налази из Србије и њихов контекст“, 12-13. децембар 2013, Београд.
* „Кнегиња Милица - монахиња Јевгенија и њено доба“. Научни симпозијум одржан 12. септембра 2014. године у Манастиру Љубостињи.
* Међународни научни скуп „Владар, монах и светитељ: Стефан Немања – преподобни Симеон Мироточиви и српска историја и култура (1113–1216)“, Београд-Студеница-Подгорица-Никшић, 22-26. октобар 2014. године.
* Прва Српско-руска конференција „Судбине народа источне и јужне Европе, поглед кроз векове“, Нови Сад- Београд 20-26. мај 2014. године.
* Нови резултати археолошких истраживања средњовековних налазишта у Дупљаји, презентовано на годишњем скупу Српског археолошког друштва у Вршцу 2-4. јуна 2016. године.

Рецензирања монографија и зборника радова

Дејан Радичевић је писао рецензије за следећа дела, након избора у звање доцента:

* Ј. Станојев, Н. Станојев, R. Szabolcs, *Едикт/Edict*, Музеј Војводине, посебна издања, monographie XXVI, Нови Сад 2014 (ISBN 978-86-87723-48-1).
* С. Лукић, Д. Кљајић, Б. Вујиновић, М. Стругар, *Средњовјековно насљеђе прњаворског краја*, Бања Лука 2015 (ISBN 978-99976-622-1-7).
* *Јелена: краљица, монахиња, светитељка*. Тематски зборник радова посвећених краљици Јелени, Манастир Градац 2015 (COBISS.SR-ID 220222988).

Библиографија радова објављених од избора у звање доцента (2011-2015)

Доц. др Дејан Радичевић је у конкурсном материјалу приложио своју целокупну библиографију, која до избора у звање доцента броји 31 јединицу, не рачунајући радове са скупова објављене у изводу и енциклопедијске одреднице. Како су ови радови оцењивани приликом првог избора у звање доцента 2011. године, овде ће пажња бити усмерена на оне објављене после избора у поменуто звање. Неки од нових радова су пропраћени коментарима.

Рад у тематском зборнику међународног значаја

Д. Радичевич, К изучению раннеславянских памятников Сербского Подунавья (вопросы хронологии и этнокультурной принадлежности)**,** *Славяне на Дунае. Обретение Родины*, Отв. ред. И. О. Гавритухин и Р. А. Рабинович, *Stratum plus* 2015. №5, Санкт-Петербург–Кишинев–Одесса– Бухарест, стр. 285-308. ISSN 1608-9057, E-ISSN 1857-3533 (М 14)

Радови у међународним часописима

D. Radičević, Medieval necropoles of 9th-11th century in the lower Serbian Danube river basin,

*Istros*, XIX, 2013, Brăila, p. 469-514, ISSN : 1453-6943, Muzeul Brailei, Editura Istros.

<http://www.muzeulbrailei.ro/images/editura_istros/revista_istros>

(М 22, часопис се налази на ERIH листи)

-У раду се разматрају расположиви подаци о археолошки ископаваним некрополама IX-XI века уз десну обалу Дунава, од почетка Ђердапске клисуре до ушћа Тимока. Ни једна од анализираних некропола није истражена у целини, већ су сазнања о њима већином резултат заштитиних ископавања вишеслојних локалитета, условљених изградњом хидроелектрана Ђердап I и Ђердап II. Мада највећу тешкоћу при покушају њиховог проучавања управо представља недовољна истраженост, начињен је покушај да се досадашњи ре­зул­та­ти са­беру, ре­ви­ди­рају и ин­тер­пре­ти­рају. На крају је начињен осврт и на њихову прецизнију периодизацију у складу са познатим историјским догаћајима који су се током разматраног раздобља одигравали у овом делу српског Подунавља.

D. Radičević, Medieval Settlement on the Site of Crvenka near Vršac, *Banatica* 23, p. 329-341,

2013, ISSN 1222-0612, Muzeul Banatului Montan Resita, Editura Academia Romana, Centrul de

studi Transilvane, www. muzeulbanatulmontan.ro (M 22 или 23, часопис се налази на ERIH

листи)

D. Radičević, V. Đorđević, J. Đorđević,Mediaeval settlement and necropolis at Najeva ciglana

site in Pancevo (southwestern Banat): excavations in 2003 and 2004, *Cercetari arheologice*,

XVIII–XIX/ 2011–2012, Bucuresti 2013, p.79–121. ISSN 0255-6812, Muzeul Naţional de Istorie

a României, www. mnir.ro (M 23)

D. Radičević, Medieval Fortification in Dupljaja near Bela Crkva (Southern Banat), *Studia Universitatis Cibiensis*, Series Historica, volum X, p. 85-98. Sibiu 2013. Universitatea ,Lucian Blaga" din Sibiu. ISSN 1584-3165, http:/ /istorie. ulbsibiu.ro/studia/ index.html (M 23)

Д. Радичевић, О средњовековном накиту са Груде Бољевића у Подгорици, *Nova antička Duklja* V, Podgorica 2014, 111-120, UDK 903.25(497.16) JU Muzeji i galerije Podgorice ISBN 978-9940-590-19-2

D. Radičević, P. Špehar, Some remarks on Hungarian Conquest Period Finds in Vojvodina, *Acta Archaeologica Carpathica* L, Cracow 2015, 137-162. PL ISSN 0001-5229 Institut of Archaeology and Ethnology Polish Academy of Sciences (часопис се налази на ERIH листи)

- Рад је тематски усмерен на проучавање проблематике мађарског насељавања и анализу појава типичних за тај период на територији српског дела Баната, Бачке и Срема. Чини се да у досадашњим разматрањима нису адекватно коришћени подаци које пружа археологија, па је било важно прецизније сагледавање шта у том погледу сведочи расположива археолошка грађа која се може повезати са најранијим присуством мађарске популације у Војводини. Последњи прегледи налазишта и налаза X-XI века на овој територији састављени су пре четврт века, тако да је постојала јасна потреба да се укаже на нова налазишта, као и да се преиспитају она стара.

Д. Радичевић, П. Шпехар, Порфирогенитови међаши на Истру и старомађарски археолошки налази у Војводини, *Зборник радова Византолошког института* LII, 43-55. Београд 2015. УДК: 94:726.821](=511.141)(497.11)"09": (М 23)

Радови са међународног скупа, објављени у целини

D. Radičević, Medieval glass bracelets from Banat Territory, ANNALES du 18e CONGRÈS

de l’ASSOCIATION INTERNATIONALE pour l’HISTOIRE du VERRE, Eds. D. Ignatiadou and A. Antonaras, Thessaloniki 2012, 385-388. (ISBN: 978-90-72290-00-7) (М 33)

D. Radičević, Medieval fortifications in Dupljaja and Grebenac, PROCEEDINGS of the Regional Conference „Research, Preservation and Presentation of Banat Heritage: Curent State and Long Term Strategy“, Vršac, Serbia, 17–19 Novembar 2011, ed. Ivana Pantović, Vršac 2012, 85-88, 218. (ISBN 978-86-83-911-51-6; COBISS.SR-ID 19200-69-24) (М 33)

- Предмет рада су два средњовековна утврђења у доњем току Караша, десетак километара узводно од ушћа код Старе Паланке. Налазила су се једно наспрам другог и сигурно су, свако у своје време, а очигледно понекад и истовремено, контролисала важан пут који је водила долином Караша. Град код Дупљаје је у најскорије време, захваљујући истраживањима која се спроводе од 2002. године, постао је познат и као велики средњовековни комплекс. Резултати истраживања указују да овај локалитет може бити највеће археолошко налазиште XI-прве половине XIII столећа у Банату. Величина налазишта (утврђеног Града, Предграђа и Подграђа), постојање више цркви и покретни налази, сведоче о изузетном значају овог места у коме се могло налазити и средиште веће области тог времена.

Д. Радичевић, Прилог проучавању средњовековног накита југозападне Србије с посебним освртом на налазе из средњег Полимља, стр.295-306, у *Осам векова манастира Милешева*, зборник радова, Међународни научни скуп *Осам векова манастира Милешева* 6-8. септрембра 2012. године, Србија, ISBN 978-86-87187-01-06 (EM), Епархија Милешевска Српске православне цркве, Mилешева 2013, том I. (М 33)

- У раду се по први пут на једном месту анализирају налази накита 12-15. века у области, на западу омеђене долином Лима и горњим Подрињем, а на истоку токовима Моравице и Скрапежа. Сазнања су још увек скромна и сасвим у нескладу са значајем области која се налазила у средишту српских земаља. Упркос томе што су познати у тако малом броју, ови предмети представљају изванредна сведочанства о економским и културним приликама. Квалитетом израде, углавном се могу прикључити луксузном накиту, а неки од њих су врхунска дела златарства свога доба. На свој начин, и они су показатељ културног живота средине која је изродила изванредна остварења монументалне уметности, црквеног градитељства и сликарства.

Д. Радичевић, Д. Булић, Прилог проучавању властеоске сахране у Моравској Србији, Власт и моћ. Властела Моравске Србије од 1365. до 1402. године, Тематски зборник радова са међународног научног скупа одржаног од 20. до 22. септембра 2013. године у Крушевцу, Великом Шиљеговцу и Варварину, уредник С. Мишић, Народна библиотека Крушевац, Центар за историјску географију и историјску демографију Филозофског факултета у Београду, Крушевац 2014, 113-136. (ISBN 978-86-82803-38-6) (М 33)

Поред ових, Д. Радичевић поседује и два рада са међународних скупова, који су објављени у изводу:

D. Radičević, D. Crnčević, Archaeological record of the christianization of the area of Central Balkans in the period 9th-11th Centuries, International Conference Commemorating 1700th Anniversary of the Edict of Milan, 31 May – 2 June 2013, Serbia, ed. D. Bojović, p.162, ISBN 978-86-84105-40-2 (CCS), The Centre of Church Studies, Niš, 2013, Book of abstracts. (М 34)

Д. Радичевић, Сахрањивање укасноантичко доба на територији западне Србије, Прва Српско-руска конференција „Судбине народа источне и јужне Европе, поглед кроз векове“, Нови Сад- Београд 20-26. мај 2014, програм са напстрактима, ур. С. Трифуновић, стр. 42 (ISBN 978-86-87723-49-8). (М 34)

Поглавља у монографији националног значаја (M 45)

Д. Радичевић, Географске одлике, у Археолошка топографија Баната, том. 1. Археолошка топографија општине Нови Кнежевац, ур. С. Трифуновић, Нови Сад 2012, 19-23: Музеј Војводине и Покрајински завод за заштиту споменика културе Петроварадин (ISBN 978-86-87723-20-7; ISBN 978-86-87723-21-4(МВ)

Д. Радичевић, Историјат истраживања, у Археолошка топографија Баната, том. 1. Археолошка топографија општине Нови Кнежевац, ур. С. Трифуновић, Нови Сад 2012, 23-32: Музеј Војводине и Покрајински завод за заштиту споменика културе Петроварадин (ISBN 978-86-87723-20-7; ISBN 978-86-87723-21-4(МВ)

Д. Радичевић, С. Трифуновић и В. Ђорђевић, Каталог, у Археолошка топографија Баната, том. 1. Археолошка топографија општине Нови Кнежевац, ур. С. Трифуновић, Нови Сад 2012, 37-334: Музеј Војводине и Покрајински завод за заштиту споменика културе Петроварадин (ISBN 978-86-87723-20-7; ISBN 978-86-87723-21-4(МВ)

Д. Радичевић,В. Ђорђевић и Ј. Ђорђевић, Позни средњи век, у Археолошка топографија Баната, том. 1. Археолошка топографија општине Нови Кнежевац, ур. С. Трифуновић, Нови Сад 2012, 355-362: Музеј Војводине и Покрајински завод за заштиту споменика културе Петроварадин (ISBN 978-86-87723-20-7; ISBN 978-86-87723-21-4(МВ)

Рад у тематском зборнику националног значаја

Д. Радичевић, Д. Цицовић, Нова истраживања средњовековних налазишта на Руднику, у

*Резултати нових археолошких истраживања у северозападној Србији и суседним*

*територијама*, ур. В. Филиповић, Р. Арсић и Д. Антоновић, стр. 237-248 Београд-Ваљево

2013, Српско археолошко друштво и Завод за проучавање споменика културе Ваљево,

ISBN 978-86-913229-6-0. (М 45)

Д. Радичевић, Е. Зечевић, Археолошка истраживања гробова у Манастиру Љубостињи, стр. 223-232. Кнегиња Милица - монахиња Јевгенија и њено доба, Тематски зборник радова са научног симпозијума одржаног 12. септембра 2014. године у Манастиру Љубостињи, одговорни уредници С. Мишић, Д. Јечменица, Народни универзитет Трстеник, Народна библиотека "Јефимија", Филозофски факултет у Београду, Трстеник 2014. ISBN 978-86-918433-0-4 (М 45)

Д. Радичевић, У потрази за средњовековним Рудником, у *Рудник, шапат висине*, ур. Б. Леликовић и М. Кнежевић Београд 2014, 285-312: Службени гласник (ISBN 978-86-519-1783-0 (М 45)

- На планини Рудник се развијао један од најважнијих рударских центара и тргова у средњовековној српској држави. Историја средњовековног Рудника добро је позната, али је још увек прате релативно скромна археолошка сазнања. У раду је дат преглед археолошких претпоставки да се у широј зони изворишта Златарице налазе остаци већег средњовековно насеља које припада времену процвата средњовековног Рудника. Најмање три цркве, као и откривени насеобински објекти, па и богати и разноврсни покретни налази XIV–XV века, показују да се управо налазе трагови који јасно сведоче да се овај простор најозбиљније мора узети у разматрање приликом убикације трга и вароши средњовековног Рудника.

Радови у националним часописима

Д. Радичевић, Средњовековни мач из Дупљаје, ГЛАСНИК СРПСКОГ АРХЕОЛОШКОГ ДРУШТВА 25/2009, Београд 2011, 301-314. (UDK: 904:623(497.11 Дупљаја) 904:739.7; ISSN 0352-5678; COBISS.SR-ID 6519298). (М 51)

Д. Радичевић, Ј. Ђорђевић и В. Ђорђевић, Археолошка истраживања на Руднику у 2010. години, ЗБОРНИК РАДОВА МУЗЕЈА РУДНИЧКО-ТАКОВСКОГ КРАЈА 6, Горњи Милановац 2011, 7-20. (УДК 902.2(497.11)“2010“;904(497.11)“13/14“; ISSN 1820-0001; COBISS.SR-ID 174599431). (М 53)

Д. Булић, Д. Радичевић и Р. Арсић, Истраживања ваљевске Грачанице 2011. године, ГЛАСНИК 45 (Историјски архив у Ваљеву), Ваљево 2011, 105-116. (УДК 902.2(497.11 Ваљевска Грачаница) 351.853; УДК93/94; ISSN 0354-9143). (М 53)

Д. Радичевић, В. Ђорђевић и Ј. Ђорђевић, Позносредњовековни хоризонт на локалитету Најева циглана у Панчеву, РАД МУЗЕЈА ВОЈВОДИНЕ 54, Нови Сад 2012, 77-86 (UDC 903/904(497.113 Panиevo); ISSN 1450-6696) (М 52)

Д. Радичевић, В. Ђорђевић и Ј. Ђорђевић, Средњовековно насеље на локалитету Најева циглана у Панчеву: објекти X-почетка XI века, ГЛАСНИК СРПСКОГ АРХЕОЛОШКОГ ДРУШТВА 28, Београд 2012, 201-226 (UDK: 902.2“653“(497.11) ; ISSN 0352-5678; COBISS.SR-ID 6519298) (М 51)

Д. Радичевић и А. Цицовић, Археолошка истраживања на Руднику (2009–2011. година), ГЛАСНИК ДРУШТВА КОНЗЕРВАТОРА СРБИЈЕ 36, Београд 2012, 36-41. (ISSN 0350-9656; COBISS.SR-ID 15956482) (М 53)

Д. Радичевић, И. Грујић и М. Живановић, Дупљаја – Град, истраживања у 2011. години, ГЛАСНИК ДРУШТВА КОНЗЕРВАТОРА СРБИЈЕ 36, Београд 2012,46-49. (ISSN 0350-9656; COBISS.SR-ID 15956482) (М 53)

Д. Радичевић, В. Миливојевић, Ђурине ћелије у Манојловцима – прелиминарни резултати археолошких истраживања 2013, Шумадијски записи 7, 79-94, ISSN 1451-639X, Народни музеј Аранђеловац, 2013. (М 53)

Д. Радичевић, Д. Џелебџић, Византијски печат из Дупљаје, ГЛАСНИК СРПСКОГ АРХЕОЛОШКОГ ДРУШТВА 29/2013, Београд 2014, 275-288 УДК: 904:736.3(497.11) 736.3.033.2(497.11) 069.51:737(497.113), ISSN 0352-5678. (М 51)

Др Дејан Радичевић је неколицину радова са националних скупова објавио у изводу:

Ђ. Јанковић и Д. Радичевић, Дупљаја – Град, истраживања средњовековног утврђења, СРПСКО АРХЕОЛОШКО ДРУШТВО XXXIV ГОДИШЊИ СКУП, ПРОГРАМИ, ИЗВЕШТАЈИ И АПСТРАКТИ, Краљево, 26-28. мај, Краљево 2011, 60. (ISBN 978-86-913229-2-2; COBISS.SR-ID 183836172) (М 64)

Д. Радичевић, Археолошка истраживања на Руднику у 2009-2010. години, СРПСКО АРХЕОЛОШКО ДРУШТВО XXXIV ГОДИШЊИ СКУП, ПРОГРАМИ, ИЗВЕШТАЈИ И АПСТРАКТИ, Краљево, 26-28. мај, Краљево 2011, 61. (ISBN 978-86-913229-2-2; COBISS.SR-ID 183836172) (М 64)

Д. Радичевић и К. Дмитровић, Касноантичка некропола у Чачку, СРПСКО АРХЕОЛОШКО ДРУШТВО XXXV СКУПШТИНА И ГОДИШЊИ СКУП, Ваљево, 24-26-мај 2012. године, ПРОГРАМИ, ИЗВЕШТАЈИ И АПСТРАКТИ, Ваљево 2012, 63. (ISBN 978-86-913229-3-9; COBISS.SR-ID 190914060) (М 64)

Д. Радичевић и А. Цицовић, Археолошка истраживања на Руднику у 2011. години, СРПСКО АРХЕОЛОШКО ДРУШТВО XXXV СКУПШТИНА И ГОДИШЊИ СКУП, Ваљево, 24-26-мај 2012. године, ПРОГРАМИ, ИЗВЕШТАЈИ И АПСТРАКТИ, Ваљево 2012, 68. (ISBN 978-86-913229-3-9; COBISS.SR-ID 190914060) (М 64)

Д. Радичевић, Археолошка истраживања налазишта X-XVI века на територији Војводине,

у *Српско археолошко друштво. XXXVI скупштина и годишњи скуп.* Програм, извештаји и

апстракти, прир. В. Филиповић и Д. Антоновић, стр. 33, 30. мај – 1. јун 2013, Нови Сад,

Србија ISBN 978-86-913229-4-6, Српско археолошко друштво и Музеј Војводине. (М 64)

Д. Радичевић, Археолошка истраживања раносредњовековних насеља на територији

Војводине, у *Од Романа до Словена. Археолошки налази из Србије и њихов контекст*,

Књига апстракта радова са програмом скупа, ур. М. Милинковић, стр. 17, 12-13. децембар

2013, Београд, Србија, ISBN 978-86-88803-32-8, Одељење за археологију Филозофског

факултета Универзитета у Београду. (М 64)

Дејан Радичевић, Неколико неуобичајних сахрана на касноантичкој некрополи у Чачку, *Српско археолошко друштво. XXXVIII скупштина и годишњи скуп.* Програм, извештаји и апстракти, прир. В. Филиповић и Д. Антоновић, стр. 110. 04. – 06. јун 2015. Пирот, Србија ISBN 978-86-80094-01-04. Српско археолошко друштво и Музеј Понишавља у Пироту (М 64)

Енциклопедијске одреднице

Група аутора*, Национални парк Ђердап*, Београд 2015: Службени гласник и Географски институт „Јован Цвијић“. (коауторство, издавач није ауторизовао одреднице, већ је све ауторе приказао збирно на почетку књиге)

Дејан Радичевић поседује обимну и релевантну библиографију радова, које је саставио сам или у коауторству. Она добрим делом произилази из његових теренских ангажмана и учешћа на стручним и научним скуповима. Овде се мора приметити извесна ограниченост када је међународна научна сарадња у питању, иако је и она присутна – углавном ограничена на земље у суседству (најпре Румунија) и на Русију.

Ангажовање у развоју наставе и развоју других делатности Факултета и Универзитета

Др Дејан Радичевић је ангажован у настави Филозофског факултета у Београду на следећи начин – према старом школском програму (2009/20010): на основним студијама предаје на једном обавезном, на два изборна предмета и на два заједничка, на мастер студијама на једном главном и на једном изборном предмету, на докторским на два изборна и једном заједничком – према новом школском програму (2014): на основним студијама предаје на једном обавезном, четири изборна и једном заједничком предмету, на мастер студијама на једном главном и једном изборном предмету, на докторским на једном главном, два изборна и једном заједничком предмету.

Што се менторског рада Д. Радичевића тиче (2011-2016), он се у наведеном периоду односи на једну докторску дисертацију, три мастер рада, четири завршна рада и један дипломски рад. Дејан Радичевић је три пута био члан комисија за одбрану докторских дисертација, десет пута за одбрану мастер радова и десет пута за одбрану завршних радова.

Доц. др Дејан Радичевић се посвећује настави, посебно часовима. Може се у извесној мери препоручити нешто већи степен ангажованости при менторству над израдом студентских семинарских радова. Др Радичевић студентима према могућностима обезбеђује теренску праксу на ископавањима којима руководи. Повремено их води на краће стручне екскурзије.

Позитивном развоју наставе на Филозофском факултету у Београду није допринело спровођење менторства над израдом појединих дипломских/завршних и мастер радова без консултација са најстаријим наставником из групе предмета везаних за област Средњовековне археологије (уједно и првим потписником овог извештаја), коме није омогућен увид у садржај поменутих радова, односно који није био упознат са датумом њихове одбране. Овај поступак свакако одудара од добре наставне праксе и од неговања колегијалних односа на Универзитету и посебно на Филозофском факултету у Београду.

Д. Радичевић је био члан факултетске комисије за библиотеке, а од 2015. године члан је редакције часописа *Архаика* који издаје Одељење за археологију Филозофског факултета у Београду.

Педагошки рад и резултати у развоју научно-наставног подмлатка

Доцент Радичевић редовно држи часове из обавезних, изборних и заједничких предмета. Уједно студентима омогућава учешће у теренској пракси, на ископавањима којима он руководи (Рудник, Дупљаја и др.). У протеклом мандату су студенти наставу доц. др Дејана Радичевића оценили са просечном оценом 4,73.

Закључак

На основу изнетог, а посебно на основу библиографије и научних резултата јединог пријављеног кандидата, препоручујемо Изборном већу Филозофског факултета у Београду да др Дејана Радичевића поново изабере у звање доцента, на Одељењу за археологију Филозофског факултета Универзитета у Београду.

У Београду, 30.11.2016. Чланови комисије

проф. др Михаило Милинковић

др Весна Бикић, научни саветник

доц. др Перица Шпехар